ПРОТОКОЛ № 14
от заседанието на Комисия по правни и институционални въпроси към Пленума на Висшия съдебен съвет, 
проведено на 10 април 2017 г.

Днес, 10 април 2017 г., понеделник от 15.00 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:		ЮЛИАНА КОЛЕВА
ЗАМ. ПРЕДСЕДАТЕЛ:	ЮЛИЯ КОВАЧЕВА

ЧЛЕНОВЕ:			СВЕТЛА ПЕТКОВА
					МИХАИЛ КОЖАРЕВ 
					КАРОЛИНА НЕДЕЛЧЕВА
					МАГДАЛЕНА ЛАЗАРОВА 
					НЕЗАБРАВКА СТОЕВА 
					КАЛИН КАЛПАКЧИЕВ 

На заседанието присъстват експертните сътрудници на комисията Саша Харитонова – директор на дирекция „Правна“, Христина Тодорова – директор на дирекция „Международна дейност“, Мартин Величков – главен експерт – юрисконсулт в дирекция „Правна“ и Кремена  Капралова - гл. експерт - връзки с обществеността в дирекция „Публична комуникация и протокол“.
По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

Включва в дневния ред следните допълнителни точки:

-	Писмо от Елка Атанасова – член на ВСС във връзка с Решение № 1303 от 01.03.2017 г. на Административен съд София – град, Трето отделение 60 състав, с което е отменено Решение № ФК-ОПАК-4/10.10.2016 г. на Директора на Дирекция „Добро управление“ и Ръководител на Управляващия орган на ОПАК при Министерски съвет за наложена в размер на 10% финансова корекция.
-	 Решение № 694 от 06.02.2017 г. на Административен съд София – град, Трето отделение 61 състав, с което е отменено Решение № ФК-ОПАК-7/16.11.2016 г. на Ръководителя на Управляващия орган на Оперативна програма „Административен капацитет“ и Директора на Дирекция „Добро управление“ при Министерски съвет за наложена в размер на 5% финансова корекция.
-	Проект на Декларация по чл. 19а, ал. 1 и чл. 29в, ал. 4 от ЗСВ за имотното състояние и произхода на средствата за придобиване на имуществото и наличие на частен интерес по смисъла на чл. 2 от ЗПУКИ.

Д Н Е В Е Н   Р Е Д: 

I. МЕЖДУНАРОДНА ДЕЙНОСТ:

1. ОТНОСНО: Покана за участие в Общото събрание на Европейската мрежа на съдебните съвети, което ще се проведе в периода 7-9 юни 2017 г., в гр. Париж, Франция.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

1.1. Приема за сведение писмото от Офиса на ЕМСС с приложената покана за участие в Общото събрание на Европейската мрежа на съдебните съвети, което ще се проведе в периода 7-9 юни 2017 г., в гр. Париж, Франция.
  1.2. ПРЕДЛАГА НА СЪДИЙСКАТА И ПРОКУРОРСКАТА КОЛЕГИИ за участие в Общото събрание на Европейската мрежа на съдебните съвети, което ще се проведе в периода 6-10 юни 2017 г., в гр. Париж, Франция, да бъдат определени следните лица:
•	От Съдийската колегия на ВСС:
   - Даниела Костова и Галина Карагьозова;

•	От Прокурорската колегия на ВСС:
    - Румен Боев и Ясен Тодоров;

•	Наталия Андреева – преводач от английски на български език и обратно;
•	Саша Николова – преводач от английски на български език и обратно.

1.3. Пътните разходи, разходите за 4 нощувки по фактически размер, разходите за дневни пари за 5 дни, разходите за медицински застраховки, както и разходите за хонорар на преводачите са за сметка на Висшия съдебен съвет
1.4. Изпраща преписката на комисия „Бюджет и финанси“, за сведение и по компетентност. 
1.5. Предложенията да се внесат за разглеждане на заседанието на Пленума на ВСС на 20.04.2017 г.

2. ОТНОСНО: Отчет за дейността на комисия “Международна дейност” на ВСС за периода 01 януари – 30 май 2016 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

2.1.  Приема за сведение Отчета за дейността на комисия “Международна дейност” на ВСС за периода 01 януари – 30 май 2016 г.

II. ПУБЛИЧНА КОМУНИКАЦИЯ:

3. ОТНОСНО: Доклад във връзка с номинации за медия/журналист за годишната награда на ВСС за обективно отразяване на работата на ВСС, която се връчва в „Деня на отворените врати“.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

   3.1. Членовете на ВСС могат да предлагат номинация/и за медия/журналист за годишната награда на ВСС за обективно отразяване на работата на ВСС, до провеждане на заседанието на Пленума на ВСС, насрочено за 20.04.2017 г.
3.2.	Комисия по правни и институционални въпроси не взема решение относно определянето на предложение за номинации на медия/журналист за ежегодна награда „Грамота“ за медия/журналист за най-обективно отразяване работата на ВСС през 2016 г.
3.3.	Комисия по правни и институционални въпроси внася в заседание на Пленума на Висшия съдебен съвет, насрочено за 20.04.2017 г. доклада на дирекция „Публична комуникация и протокол“ във връзка с номинации за медия/журналист за годишната награда на ВСС за обективно отразяване на работата на ВСС, която се връчва в „Деня на отворените врати“
3.4.	Предлага на Пленума на Висшия съдебен съвет да определи Медия/журналист от внесените номинации, на която/когото да бъде връчена учредената с решение на ВСС по протокол № 1/10.01.2013 г. ежегодна награда „Грамота“ за медия/журналист за най-обективно отразяване работата на ВСС през 2016 г.
3.5.	Предлага на Пленума на ВСС наградата да бъде връчена от представляващия ВСС на 24.04.2017 г. – Ден на отворените врати на ВСС.

4. ОТНОСНО: Доклад във връзка с организирането и провеждането на „Ден на отворените врати“ във Висшия съдебен съвет.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

    4.1. Приема за сведение информацията във връзка с подготовката и организацията за провеждане на Ден на отворените врати във ВСС на 24.04.2017 г.
    4.2. Предлага на членовете на Конкурсната комисия за оценка и определяне на победител/и в обявения конкурс за ученическо есе да представят попълнени оценителни таблици в срок до 18.04.2017 г. с оглед внасяне на предложението им в заседанието на Пленума на ВСС насрочено за 20.04.2017 г. и определянето на победителите.
    4.3. Одобрява допълнения проект на сценарий за провеждане на Ден на отворените врати във ВСС на 24.04.2017 г., предвид организираното посещение на още една ученическа група от 13.00 часа.

5. ОТНОСНО: Извлечения от Комисия „Бюджет и финанси“ по протокол № 14/05.04.2017 г. във връзка с Образователната програма „Съдебната власт – информиран избор и гражданско доверие. Отворени съдилища и прокуратури“.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

          5.1. Приема за сведение решения на Комисия „Бюджет и финанси“ по протокол № 14/05.04.2017 г. във връзка с Образователната програма „Съдебната власт – информиран избор и гражданско доверие. Отворени съдилища и прокуратури“.
       5.2. Възлага на експертите в дирекция „Публична комуникация и протокол“ да поръчат на „МКД-96“ ООД, гр. София, отпечатването на 12 000 бр. „Конституция на Р България“ във връзка с провеждането на Образователната програма „Съдебната власт – информиран избор и гражданско доверие. Отворени съдилища и прокуратури“.

III. ПРАВНИ ВЪПРОСИ:

6. ОТНОСНО: Писмо от главния секретар на АВСС относно подаването на предложения и материали за следващото заседание на Пленума на ВСС, насрочено за 20 април 2017 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

6.1. Приема за сведение писмото от главния секретар на АВСС относно подаването на предложения и материали за следващото заседание на Пленума на ВСС, насрочено за 20 април 2017 г.
6.2. ВНАСЯ материалите по т. 1, 3, 4, 11 и 12 за разглеждане в заседанието на Пленума на ВСС на 20.04.2017 г.

7. ОТНОСНО: Обсъждане на проект за обхвата и структурата на годишен доклад за независимостта и прозрачността на дейността на органите на съдебната власт и на дейността на ВСС. /отложена от заседание на КПИВ, проведено на 03.04.2017 г./

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

7.1. Приема за сведение събраните материали във връзка с изготвянето на проект за обхвата и структурата на годишен доклад за независимостта и прозрачността на дейността на органите на съдебната власт и на дейността на ВСС. 
7.2. Възлага на експертите от дирекция „Международна дейност“ да проучат международния опит чрез Европейската мрежа на съдебните съвети /ЕМСС/ при изготвяне на подобни доклади за независимостта и прозрачността на дейността на органите на съдебната власт и на дейността на ВСС.
7.3. Предоставя възможност на членовете на Комисията по правни и институционални въпроси да отправят предложения за обхвата и структурата на годишен доклад за независимостта и прозрачността на дейността на органите на съдебната власт и на дейността на ВСС.
7.4. Кани г-жа Мария Зафирова – началник отдел "Европейски и международни програми и проекти" на следващото заседание на комисията с оглед представяне на проектната дейност на съвета.

8. ОТНОСНО: Решение на Пленума на ВСС относно обсъждане на реда за командироване на членове на Комисията по атестирането и конкурсите към Съдийската колегия. /отложена от заседание на КПИВ, проведено на 03.04.2017 г./

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

8.1. Отлага разглеждането на т. 8 с оглед проучване на допълнителни материали по поставените въпроси от Комисията по атестирането и конкурсите към Съдийската колегия.
8.2. Кани г-жа Маргарита Радкова – директор на дирекция "Финанси и бюджет" на следващото заседание на комисията за обсъждане на поставените въпроси.

9. ОТНОСНО: Решение на Съдийската колегия на ВСС относно изменение и допълнение на Закона за изпълнение на наказанията и задържането под стража (ЗИНЗС), предвиждащи подсъдност на съдебните производства пред административните съдилища.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

9.1. Възлага на експертите от дирекция „Правна“ за съберат и обобщят  предложенията за изменение и допълнение на Закона за изпълнение на наказанията и задържането под стража (ЗИНЗС), предвиждащи подсъдност на съдебните производства пред административните съдилища.

10. ОТНОСНО: Молба от Здравко Станев с искане за изплащане на неправомерно взета сума след решение за отмяна на незаконна присъда.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

10.1. Предлага на Пленума НА ВСС да възстанови сумата на Здравко Станев на основание решение № 7 от 24.01.2017 г. на Върховен касационен съд, I НО.
10.2. ВНАСЯ материалите по т. 10 за разглеждане в заседание на Пленума на ВСС.

ДОПЪЛНИТЕЛНИ ТОЧКИ:

11. ОТНОСНО: Писмо от Елка Атанасова – член на ВСС във връзка с Решение № 1303 от 01.03.2017 г. на Административен съд София – град, Трето отделение 60 състав, с което е отменено Решение № ФК-ОПАК-4/10.10.2016 г. на Директора на Дирекция „Добро управление“ и Ръководител на Управляващия орган на ОПАК при Министерски съвет за наложена в размер на 10% финансова корекция.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	11.1. Приема за сведение писмото от Елка Атанасова – член на ВСС във връзка с Решение № 1303 от 01.03.2017 г. на Административен съд София – град, Трето отделение 60 състав, с което е отменено Решение № ФК-ОПАК-4/10.10.2016 г. на Директора на Дирекция „Добро управление“ и Ръководител на Управляващия орган на ОПАК при Министерски съвет за наложена в размер на 10% финансова корекция.
11.2. Внася Решение № 1303 от 01.03.2017 г. на Административен съд София – град, Трето отделение 60 състав, с което е отменено Решение № ФК-ОПАК-4/10.10.2016 г. на Директора на Дирекция „Добро управление“ и Ръководител на Управляващия орган на ОПАК при Министерски съвет за наложена в размер на 10% финансова корекция в заседание на Пленума на ВСС на 20.04.2017 г., за сведение.

  12. ОТНОСНО: Решение № 694 от 06.02.2017 г. на Административен съд София – град, Трето отделение 61 състав, с което е отменено Решение № ФК-ОПАК-7/16.11.2016 г. на Ръководителя на Управляващия орган на Оперативна програма „Административен капацитет“ и Директора на Дирекция „Добро управление“ при Министерски съвет за наложена в размер на 5% финансова корекция.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

  12.1. Приема за сведение Решение № 694 от 06.02.2017 г. на Административен съд София – град, Трето отделение 61 състав, с което е отменено Решение № ФК-ОПАК-7/16.11.2016 г. на Ръководителя на Управляващия орган на Оперативна програма „Административен капацитет“ и Директора на Дирекция „Добро управление“ при Министерски съвет за наложена в размер на 5% финансова корекция.
12.2. Внася Решение № 694 от 06.02.2017 г. на Административен съд София – град, Трето отделение 61 състав, с което е отменено Решение № ФК-ОПАК-7/16.11.2016 г. на Ръководителя на Управляващия орган на Оперативна програма „Административен капацитет“ и Директора на Дирекция „Добро управление“ при Министерски съвет за наложена в размер на 5% финансова корекция в заседание на Пленума на ВСС на 20.04.2017 г., за сведение.

 13. ОТНОСНО: Проект на Декларация по чл. 19а, ал. 1 и чл. 29в, ал. 4 от ЗСВ за имотното състояние и произхода на средствата за придобиване на имуществото и наличие на частен интерес по смисъла на чл. 2 от ЗПУКИ.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	13.1. Във връзка с предстоящото свикване на 44-ото Народно събрание да се изпрати писмо относно необходимостта от своевременното приемане на образеца на декларацията по чл. 19а, ал. 1 и чл. 29в, ал. 4 от ЗСВ.

                                                                    ПРЕДСЕДАТЕЛ
                                                                       НА КОМИСИЯТА:	/П/     
                ЮЛИАНА КОЛЕВА